Rolf Rønningen

Rolf Rønningen (født 1947, død 2004) var en norsk lokalpolitiker som representerte Arbeiderpartiet. Han var ordfører i Nordre Land kommune i Oppland fra 2002 til 2004.

Rønningen som opprinnelig var innvalgt som varaordfører tok over midt i en valgperiode, etter at hans forgjenger  Rolf Ødegård døde i 2002. Rønningen kunne fortsette som ordfører etter kommunevalget i 2003, men gikk selv bort alt i 2004 mens han satt som ordfører.

Rønningen var lærer av yrke, og før han overtok som ordfører var han rektor ved Dokka barneskole.

Referanser 

Norske skoleledere
Ap-ordførere i Oppland
Ordførere i Nordre Land
Fødsler i 1947
Dødsfall i 2004